**ПРОЕКТ**

**ДОГОВОР**

**за обществена поръчка**

Днес, ………………. 2020 година, в гр. Благоевград, се сключи настоящият договор за възлагане на обществена поръчка, между:

1. **ЮЗУ “НЕОФИТ РИЛСКИ“ – гр. Благоевград**, ул.Иван Михайлов – 66, ЕИК № BG 000017149, представляван от доц. д-р Борислав Юруков – ректор, чрез Николай Тахов – помощник-ректор, упълномощен със Заповед № 1590/30.06.2016 година и Трендафил Мудурски – главен счетоводител, наричан накратко **ВЪЗЛОЖИТЕЛ**, **от една страна,**

**и**

**2. ......................,** със седалище и адрес на управление: гр. ....................., ЕИК ..................., представлявано от ................. - управител, определен за **ИЗПЪЛНИТЕЛ** на обществена поръчка чрез събиране на оферти с Обява № ................ година, **от друга страна**.

Страните се споразумяха за следното:

**ПРЕДМЕТ НА ДОГОВОРА**.

Чл. 1**.** (1) **ИЗПЪЛНИТЕЛЯТ** извършва периодични доставки на резервни части, материали, инструменти, компоненти и други за допълване на системи за компютърна техника, видеонаблюдение и мрежово оборудване в съответствие с техническото и ценово предложение**,** неразделна част от договора.

(2) Количествата, в които ще се доставят продуктите, ще се определят в зависимост от конкретните нужди на **ВЪЗЛОЖИТЕЛЯ,** с предварителни заявки, отправени до **ИЗПЪЛНИТЕЛЯ**.

(3) **ВЪЗЛОЖИТЕЛЯТ** има право да заявява количества съобразно нуждите си.

(4) По време на изпълнението на договора, **ВЪЗЛОЖИТЕЛЯТ** има право да заменя части и материали с нови или други от техническото предложение, в рамките на общата стойност на договора.

**ЦЕНА И НАЧИН НА ПЛАЩАНЕ**

Чл. 2. (1) Стойността на договора е в размер до.................. лв. (словом .....................) без ДДС, формирана въз основа единични цени и количества, съгласно ценовото предложение на изпълнителя, с което е избран за изпълнител, неразделна част от настоящия договор..

(2) Заплащането на стойността за всяка изпълнена заявка се извършва в срок до 30 дни от подписването на двустранен протокол за приемане на изпълнението с платежно нареждане по банковата сметка на **ИЗПЪЛНИТЕЛЯ**, срещу представена фактура-оригинал.

(3) Плащането се извършва в български левове, с платежно нареждане по банкова сметка, посочена от **ИЗПЪЛНИТЕЛЯ:**

BIC: .......................

IBAN: ......................

БАНКА: .......................

(4) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по предходната алинея в срок от 2 (два) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

(5) Договорената цена е окончателна и не подлежи на актуализация за срока на настоящия договор.

**СРОК И МЯСТО НА ИЗПЪЛНЕНИЕ**

Чл. 3. (1) Договорът влиза в сила от момента на подписването му и е за срок от 12 (дванадесет) месеца или до достигане на максимално допустимата стойност на поръчката, в зависимост от това кое от двете обстоятелства настъпи първо.

(2) Срокът за изпълнение на доставката е ... (...) работни дни, съгласно представена от **ИЗПЪЛНИТЕЛЯ** оферта.

Чл. 4. Мястото на изпълнение на поръчката е ЮЗУ „Неофит Рилски“, гр. Благоевград, Учебен корпус № 1, ул. Иван Михайлов, 66.

**ПРАВА И ЗАДЪЛЖЕНИЯ НА СТРАНИТЕ**

Чл. 5. (1) **ВЪЗЛОЖИТЕЛЯТ** има право:

1. Да изисква от **ИЗПЪЛНИТЕЛЯ** да изпълнява в срок и без отклонения съответните дейности съгласно Техническата спецификация.

2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на **ИЗПЪЛНИТЕЛЯ**.

3. Да прави рекламации при установяване на некачествена стока, която не е в съответствие с техническата спецификация и с техническото предложение на **ИЗПЪЛНИТЕЛЯ**.

4. Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

(2) **ВЪЗЛОЖИТЕЛЯТ** е длъжен:

1. Да изпраща писмена покана/заявка до **ИЗПЪЛНИТЕЛЯ,** в която посочва вида и количеството на продуктите за доставка.

2. Да потвърди на факс или на електронен адрес изпълнението на конкретната доставка след получаване на предложението по чл. 7, т. 1 от настоящия договор.

3. Да приеме изпълнението и да изплати на **ИЗПЪЛНИТЕЛЯ** стойността на доставената стока по договорените цени, фактурирани с данъчна фактура, не по-късно от срока, договорен за плащане.

Чл. 6. (1) **ИЗПЪЛНИТЕЛЯТ** има право:

1. При точно изпълнение на поръчката да получи стойността на доставената стока, заявена от **ВЪЗЛОЖИТЕЛЯ,** не по-късно от уговорения срок за плащане.

2. Да сключи договор/договори за подизпълнение с посочените в офертата му подизпълнители в срок до 3 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок

(2) **ИЗПЪЛНИТЕЛЯТ** се задължава:

1. Да изпълни поръчката качествено в съответствие с техническата спецификация, включително техническото и ценовото предложение, неразделна част от настоящия договор.

2. Да прехвърли на Възложителя собствеността на стоката с приемателно-предавателен протокол и всички относими изискуеми документи и сертификати.

3. Да достави оригинални, нови и неупотребявани изделия с доказан произход. 4. Да предаде стоката, комплектована с необходимите документи (потребителска документация, условия за гаранционно обслужване и гаранционна карта)**.**

5. Да сключи договор/договори за подизпълнение с посочените в офертата му подизпълнители в срок до 3 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

6. Да издаде на **ВЪЗЛОЖИТЕЛЯ** надлежно оформена фактура за доставената стока.

8. Да извършва необходимото обслужване в рамките на гаранционно договорените срокове.

**ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

Чл. 7. (1) Приемането на извършената работа по чл. 1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

(2) Приемането на работата по настоящия договор се удостоверява с подписване на двустранен протокол от лицата по предходната алинея.

(3) В случай, че **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**НЕУСТОЙКИ**

Чл. 8. (1) В случай на забава на изпълнението по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,2 % за всеки просрочен ден, но не повече от 10 % (десет процента) от стойността на забавената дейност.

(2) При неизпълнение на всяко едно от задълженията си по този договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10% от стойността на доставката.

(3) Изплащането на неустойката не лишава изправната страна от правото да търси реално изпълнение и обезщетение за претърпени вреди.

Чл. 9. (1) Всяка страна има право да развали договора, ако насрещната страна не изпълни задълженията си по него.

(2) При прекратяване на договора, поради виновно неизпълнение на някоя от страните по договора, виновната страна дължи неустойка в размер на 10 % (десет на сто) от неизпълнената стойност на договора.

**ПРЕКРАТЯВАНЕ НА ДОГОВОРА**

Чл.10. (1) Настоящият договор се прекратява:

1. С изтичане на срока.

2. По взаимно съгласие между страните, изразено в писмена форма.

3. При виновно неизпълнение на задълженията на една от страните по договора -с 5-дневно писмено предизвестие от изправната до неизправната страна.

4. При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**.

5. С окончателното му изпълнение.

6. По реда на чл. 118, ал. 1 от Закона за обществените поръчки.

7. При настъпване на съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. Забави изпълнението на някое от задълженията си по договора с повече от 2 дни.

2. Не отстрани в разумен срок, определен от **ВЪЗЛОЖИТЕЛЯ**, констатирани недостатъци.

3. Не изпълни точно някое от задълженията си по договора.

4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

5. Бъде обявен в несъстоятелност или когато е в производство по несъстоятелност или ликвидация.

(3) **ВЪЗЛОЖИТЕЛЯТ** може да прекрати договора едностранно с 5-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**ЗАКЛЮЧИТЕЛНИ РАЗПОРЕДБИ**

Чл. 11. Изменение на сключен договор за обществена поръчка се допуска по изключение, при условията и по реда на чл.116 от Закона за обществените поръчки,

Чл. 12. Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл. 13. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл. 14. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл. 15. За всички неуредени в този договор въпроси се прилагат разпоредбите на действащото законодателство.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ** **ИЗПЪЛНИТЕЛ**

**ЮЗУ «НЕОФИТ РИЛСКИ» .......................................**

**…………………………. …………………………..**

**ПОМОЩНИК-РЕКТОР**  **УПРАВИТЕЛ**

**Николай Тахов .........................................**

**…………………………..**

**ГЛ.СЧЕТОВОДИТЕЛ**

**Трендафил Мудурски**

**Съгласувано с: …………………..**

Главен юрисконсулт